Vaikka laskutus ja maksaminen hoidetaan laskutuspalveluyrityksen kautta, se ei tarkoita, että olet automaattisesti työeläkelakien mukaan yrittäjä. Jos kevytyrittäjän ja työn tilaajan välinen työntekosuhde täyttää työsuhteen tunnusmerkit, kyseessä on työsuhde. Tällöin eläkevakuuttamisesta vastaa työnantaja. Eläketurvakeskuksen ratkaisujen mukaan mm. kahvilatyöntekijät ja kaupan myyjät ovat työntekijöitä. Lisää tietoa työsuhteen ja yrittäjätoiminnan tunnusmerkeistä Eläketurvakeskuksen Työeläkelakipalvelussa Jos mietit kumpaa työeläkelakia sinuun kevytyrittäjänä sovelletaan, ota rohkeasti yhteyttä Varman asiantuntijoihin.